ལས་འཆར་འདིའི་ཆ་ཤས་ལྟར་ཕྱི་ལོ་༢༠༠༩ལོའི་ཟླ་བ་༡་པོའི་ནང་ཉིན་གསུམ་གྱི་རིང་རྒྱལ་སྤྱིའི་ཚོགས་འདུ་ཞིག་ཚོགས་ཡོད་པ་དང།པ་རཱག་ནང་གི་ཆར་ལི་སིའི་གཙུག་ལག་སློབ་ཁང་གི་ཆགས་ཡུལ་ཀཱ་རོ་ལི་ནུམ་དང་གཞན་ཡང་སྦར་ཏིས་ལ་བ་ནང་གི་སི་ལོ་ཝ་ཀའི་རྒྱལ་ཡོངས་འགྲེམ་སྟོན་ཁང་དུ་ཡང་འགྲེམ་སྟོན་བྱས་ཡོད།དྲྭ་རྒྱ་འདི་ནི་ལས་འཆར་འདིའི་ཆེས་མཐའ་མཇུག་གི་གྲུབ་འབྲས་ཞིག་ཡིན་པ་མ་ཟད།གཞན་ཡང་དྲྭ་རྒྱ་འདིའི་ནང་ཡཱན་པ་ལ་ཁའི་མི་ཚེའི་ལོ་རྒྱུས་ཀྱི་ཞོར་དུ་ཅེག་སི་ལོ་ཝ་ཀི་ནང་དང་དེ་བཞིན་འཛམ་གླིང་ཡུལ་གྲུ་གཞན་པ་ཁག་གི་ནང་ཆབ་སྲིད་ཀྱི་དཀའ་ངལ་འོག་རང་ལུས་མེར་བསྲེགས་ཀྱིས་འདས་གྲོངས་སུ་གྱུར་པའི་མི་སྣ་དགུའི་ལོ་རྒྱུས་ཀྱང་གསལ་ཡོད།དེ་དག་ཁྲོད་མི་རྣམས་ཀྱིས་དོ་སྣང་ཆེ་ཤོས་བྱ་ཡུལ་ནི་བྱང་མོ་རཱ་ཝན་གྱི་འབྲིང་རིམ་སློབ་གྲྭའི་སློབ་མ་ཡཱན་ཛྷ་ཡི་ཙི་དང་ཝི་སོ་ཅི་ནའི་ཚོང་ལས་མཉམ་འབྲེལ་སྡེ་ཚན་གྱི་འགོ་གཙོ་ཨེབ་ཞེན་པོ་ལོ་ཙེག་གཉིས་བྱུང་ཡོད།གཞན་ཡང་ང་ཚོས་ནང་དུ་ཆེས་ཐོག་མའི་རང་ལུས་མེར་བསྲེགས་ཀྱི་དོན་རྐྱེན་ཐད་ལ་ཡང་བསམ་གཞིག་དང་དོ་སྣང་བྱེད་བཞིན་ཡོད།ཕྱི་ལོ་༡༩༦༨ལོའི་ཟླ་བ་༩པའི་ནང་རས་ཛ་ཌ་སི་ཝི་ཁ་ཡིས་པོ་ལི་ཤིའི་དམག་དཔུང་ཛ་ཁ་ལོས་ཝ་ཀི་ཡི་བཙན་འཛུལ་ཁྲོད་དུ་མཉམ་ཞུགས་བྱས་པ་ལ་ངོ་རྒོལ་བྱེད་ཆེད་རང་ལུས་མེར་བསྲེགས་བྱས།